text: Venter mange tilskuere til speedway
  04 juni 2014 kl. 08.47
  Onsdag aften er der lokalopgør i speedway, når Esbjerg og Grindsted tørner sammen på Korskro Motorcentrum, hvor der ventes mellem 3000 og 5000 tilskuere.
  Der er lagt op til en hed duel mellem Esbjergs Grand Prix-kører Niels-Kristian Iversen og Grindsteds unge håb Michael Jepsen Jensen.
  Da Esbjerg mødte Grindsted på udebane var der 3.000 tilskuere, og der kom næsten 4.000 til det seneste lokalopgør mod Holsted. Aftenens løb går i gang kl. 18,30.
  